25. ΝΟΜΟΣ υπ’ αριθ. 654 της 25 Ιουλ./5 Αυγ. 1977 (ΦΕΚ Α΄ 214) Περί τροποποιήσεως των «περί Αρχαιοτήτων και Αρχαιολογικού Συμβουλίου κειμένων διατάξεων». Άρθρ.1.-Δι’ αποφάσεων του «Υπουργού Πολιτισμού», εκδιδομένης μετά γνώμην του παρά τη Γενική Διευθύνσει Αρχαιοτήτων και Αναστηλώσεως του Υπουργείου Πολιτισμού και Επιστημών λειτουργούντος Αρχαιολογικού Συμβουλίου, δύναται να επιτραπή κατά παρέκκλισιν από των διατάξεων του άρθρ. 45 του Νόμ. 5351/1932 «περί αρχαιοτήτων» (ΦΕΚ 275), η μεταφορά, προσωρινώς και δι’ ωρισμένον χρονικόν διάστημα, εκτός των ορίων του Κράτους αρχαίων, περί ων τα άρθρ. 1 και 2 του Κωδ. Νόμ. 5351/32 «περί αρχαιοτήτων», προς τον αποκλειστικόν σκοπόν όπως εκτεθούν ταύτα εις μουσεία της αλλοδαπής. «Ο Υπουργός Πολιτισμού», δια της ιδίας αποφάσεώς του, θα καθορίζη ωσαύτως τα μέσα, τας προϋποθέσεις και τους όρους δια την ασφαλή διακίνησιν και έκθεσιν των αρχαίων τούτων, η εφαρμογή των οποίων θα εκτελήται μερίμνη της Αρχαιολογικής Υπηρεσίας. Οι μέσα σε «» λέξεις αντικαταστάθηκαν ως άνω από την παρ.7 άρθρ.1 Νόμ.2412/1996, τόμ.1 σελ.84,347. Σελ. 914(γ) Τεύχος 1376 Σελ. 28 Άρθρ.2.-1.Όπου κατά τας κειμένας διατάξεις απαιτείται απόφασις, πρότασις ή σύμφωνος γνώμη του Αρχαιολογικού Συμβουλίου δια την έκδοσιν διοικητικής τινος πράξεως, αύτη εκδίδεται εφεξής μεθ’ απλήν γνώμην του Συμβουλίου τούτου, ήτις δέον όπως εκδοθή εντός διμήνου από της εις αυτό περιελεύσεως του σχετικού ερωτήματος. Παρερχομένου απράκτου του διμήνου ή διοικητική πράξις δύναται να εκδοθή και άνευ γνωμοδοτήσεως του Αρχαιολογικού Συμβουλίου. Εν τη περιπτώσει όμως ταύτη αρμόδιον όργανον προς έκδοσιν της διοικητικής πράξεως καθίσταται ο Υπουργός Πολιτισμού και Επιστημών. 2.Ειδικώς προκειμένου περί των κατά την δημοσίευσιν του παρόντος εκκρεμών υποθέσεων ενώπιον του Αρχαιολογικού Συμβουλίου η κατά την προηγουμένην παράγραφον προθεσμία προς έκδοσιν της γνωμοδοτήσεως τούτου ορίζεται τετράμηνος. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 31.Λ.β.24-25 Αναζήτηση και διαφύλαξη Αρχαιοτήτων 54 